“O‘zkart” banklararo chakana to‘lov tizimi faoliyati to‘g‘risidagi nizomga o‘zgartirish va qo‘shimchalar kiritish haqida

O‘zbekiston Respublikasining “O‘zbekiston Respublikasining Markaziy banki to‘g‘risida”gi va “Elektron to‘lovlar to‘g‘risida”gi qonunlariga muvofiq O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2012-yil 21-apreldagi 12/2-son qarori (ro‘yxat raqami 2369, 2012-yil 30-may) (O‘zbekiston Respublikasi qonun hujjatlari to‘plami, 2012-y., 22-son, 255-modda) bilan tasdiqlangan “O‘zkart” banklararo chakana to‘lov tizimi faoliyati to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 1-bandda:
 a) quyidagi mazmundagi yettinchi xatboshi bilan to‘ldirilsin:
 “emissiya — BPKni chiqarish va foydalanishga taqdim etish bo‘yicha faoliyat;”;
 b) yettinchi — o‘n oltinchi xatboshilar tegishlicha sakkizinchi — o‘n yettinchi xatboshilar deb hisoblansin.
 2. Quyidagi mazmundagi 51-band bilan to‘ldirilsin:
 “51.O‘zbekiston Respublikasi Markaziy banki banklararo chakana to‘lov tizimi infratuzilmasida “O‘zkart” va boshqa chakana to‘lov tizimlari BPKlarining o‘zaro xizmat ko‘rsatishini ta’minlaydi.
 “O‘zkart” to‘lov tizimi infratuzilmasida (terminallarda, bankomatlarda, infokioskalarda va boshqa maxsus uskunalarda) boshqa to‘lov tizimlarining BPKlariga xizmat ko‘rsatilishining rad etilishi taqiqlanadi.”.
 3. 29-bandning to‘rtinchi xatboshi chiqarib tashlansin.
 4. 58-band quyidagi mazmundagi xatboshi bilan to‘ldirilsin:
 “O‘zkart” to‘lov tizimida qayta ishlanadigan konfidensial turdagi ma’lumotlarning xavfsizligini ta’minlash Vazirlar Mahkamasining 2015-yil 16-oktabrdagi 295-sonli qarori bilan tasdiqlangan O‘zbekiston Respublikasi axborotlashtirish obyektlarida konfidensial ma’lumotlar xavfsizligini ta’minlash va tashkil etish tartibi to‘g‘risidagi nizom talablariga muvofiq amalga oshiriladi.”.
 5. Ushbu o‘zgartirish va qo‘shimchalar O‘zbekiston banklari assotsiatsiyasi bilan kelishilgan.